A felvételek 2014. június 9 –én, Pünkösd hétfőn készültek Budapesten, a Kossuth téren. Gróf Tisza István szobrának újraavatása. Beszédet mondott Orbán Viktor. A szoborcsoportot újraalkotta Elek István szobrász. A szoborcsoportot Zala György és Orbán Antal tervei alapján 1934. április 22-én (Tisza István születésnapján) állítottak fel. 17 méter magas volt, talapzata süttői mészkőből készült. Az oroszlánt 36 köbméter kőből faragták ki, és 12 darabból állították össze. A második világháború folyamán megsérült, majd 1945 tavaszán ismeretlenek lerombolták. A szobor főalakját, a 18 mázsányi töredéket később beolvasztották. Az emlékmű meg nem semmisített darabjai közül a földművelőket ábrázoló szoborcsoport Esztergomba került, A katona búcsúja című mellékcsoportot a Hűvösvölgyi úti laktanya udvarára, majd a keceli Pintér Művek haditechnikai gyűjteményébe vitték, a posztamens tetejét díszítő kőoroszlánt pedig 1948-ban a Hegyalja út végében, a hajdani tabáni temető helyén állították fel, majd a hatvanas években nyersanyagként fiatal művészeknek osztották ki. Így került az oroszlán feje egy fiatal szobrászművészhez, aki érintetlenül megőrizte, és ma is szentendrei háza kertjében tartja. Cimkék: Gróf Tisza István Budapest Kossuth tér Orbán Viktor Zala György Orbán Antal 2014 Steindl Imre Program Elek István szobrász Szvorák Katalin népdalénekes Források: Orbán: Van, akit nem elég egyszer megölni <a rel="nofollow" class="external free" href="http://mno.hu/belfold/orban-van-akit-nem-eleg-egyszer-megolni-1231199">http://mno.hu/belfold/orban-van-akit-nem-eleg-egyszer-megolni-1231199</a>
<a href="//commons.wikimedia.org/wiki/User:Derzsi_Elekes_Andor" title="User:Derzsi Elekes Andor">Derzsi Elekes Andor</a>
CC BY-SA 3.0
<span class="int-own-work" lang="en">Own work</span>